open-index/open-wikipedia-markdown huggingface dataset:
Jana Hospodárová

**Jana Hospodárová** (* 26. apríl 1976, Bratislava) je slovenská moderátorka a občianska aktivistka v oblasti práv zvierat. Narodila sa v Bratislave, ale vyrastala v Michalovciach.

Vyštudovala hotelovú akadémiu v Prešove. Študovala tiež herectvo na VŠMU. Uvádza reláciu *[[Športové noviny]]* v televízii Markíza. V minulosti v tejto televízii moderovala aj ďalšie relácie – spoločne so Štefanom Dvorským *[[Teleráno]]*, *[[Reflex (relácia)|Reflex]]*, *[[Doma s Markízou]]*, spoločne s Vilom Rozborilom reláciu *[[Cestoviny (televízna relácia)|Cestoviny]]* a i. V roku 2011 sa stala s tanečným partnerom Matejom Chrenom víťazkou súťažnej šou *[[Let’s Dance (slovenský televízny program)|Let’s Dance]]*.

V rámci svojich aktivít spolupracuje s organizáciami *Pes v núdzi*, *Majme srdce* a pod. Je spoluzakladateľkou nadácie pre zvieratá *Niki a Steffi*, ktorá vznikla 13. marca 2012. Verejne známy je spor so *[[Sloboda zvierat|Slobodou zvierat]]*, ktorý nastal po tom, čo Hospodárová prostredníctvom médií uviedla nedostatky a neetické praktiky pracovníkov tejto organizácie. Sloboda zvierat uvedené informácie dementovala.

## Referencie

## Iné projekty

## Externé odkazy
* Oficiálna stránka na Facebooku

Kategória:Osobnosti z Michaloviec
Kategória:Osobnosti z Bratislavy
Kategória:Slovenskí moderátori
Kategória:Slovenskí rozhlasoví moderátori
Kategória:Slovenskí televízni moderátori
Kategória:Slovenskí vegetariáni
Peter Matoš

**Peter Matoš** (* 6. september 1968, Liptovský Mikuláš – † 15. august 2011, Piešťany) bol slovenský reprezentant v skialpinizme. V roku 1996 v dvojici s Miroslavom Leitnerom získal 5. miesto na medzinárodných skialpinistických pretekoch Pierra Menta vo Francúzsku.

O rok neskôr, v roku 1997, sa na rovnakých pretekoch opäť s Miroslavom Leitnerom umiestnil na 9. mieste.
V období rokov 1991-2008 bol členom Horskej služby Nízke Tatry-sever. Bol dlhoročný organizátor Behu do vrchu Jasná-Chopok.

## Športové úspechy
:   5.miesto  Pierra-Menta, partner Miroslav Leitner, 1996, Arêches Beaufort 
:   9.miesto  Pierra-Menta, partner Miroslav Leitner, 1997, Arêches Beaufort

## Referencie

## Iné projekty

Kategória:Osobnosti z Liptovského Mikuláša
Kategória:Slovenskí skialpinisti
Závišov kríž

thumb|upright|Baroková rytina Závišovho kríža

**Závišov kříž** je dvojramenný relikviárový kríž byzantského pôvodu.

## Dejiny
Pravdepodobne pochádza z Uhorska, z kráľovského pokladu, ktorý priviezla do Čiech Anna Uhorská, matka kráľovnej Kunhuty, pri úteku v roku 1270. 

Po smrti Kunhuty Uhorskej sa stal jeho majiteľom jej druhý manžel, Záviš z Falkenštejna, ktorý ho pravdepodobne daroval cisterciánskemu vyšebrodskému kláštoru. 

V roku 2010 bol vyhlásený za národnú kultúrnu pamiatku. Uvádza sa, že ide o tretiu najcennejšiu stredovekú zlatnícku pamiatku v Česku (po korunovačných klenotoch a relikviáti sväzého Maura). Kríž bude aj motívom známky Českej pošty.

## Referencie


## Literatúra
* Karel Chytil, Antonín Friedl, Nikolaj Pavlovič Kondakov: *Kříž zvaný Závišův v pokladu kláštera ve Vyšším Brodu.* Praha 1930

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Kríž Záviša z Falkenštejna 
* Kríž krásného Záviša
* Závišov kríž z vyšebrodského pokladu

## Zdroj

Kategória:Národné kultúrne pamiatky v Juhočeskom kraji
Janáček

**Janáček** môže byť:

* planétka, pozri 2073 Janáček
* kráter na planéte Merkúr, pozri Janáček (kráter)
* bývalý názov pivovaru v Uherskom Brode, pozri Pivovar Uherský Brod
* priezvisko, pozri Janáček (priezvisko), napr.:
** Alois Janáček (1909 – 1967), český politik (ČSSL)
** Jan Janáček (1880 – 1962), český politik
** Jiří Janáček (1927 – 2023), český vysokoškolský pedagóg
** Josef Janáček (1925 – 1994), český historik
** Leoš Janáček (1854 – 1928), český hudobný skladateľ
** Libor Janáček (* 1963), český futbalista
** Pavel Janáček (* 1968), český literárny historik
** Štěpán Janáček (* 1977), český atlét, skokan o žrdi
** Václav Janáček (* 1985), český džokej
** Laura Janáčková (* 1966), česká psychologička
** Liana Janáčková (* 1953), česká politička

## Pozri aj
* Janáčkova ulica
* Janáčkova akademie múzických umění
* Janáčkovo divadlo
* Janeček
* Janíček
Opekanec

náhľad|Východoslovenské štedrovečerné bobáľky
**Opekance** (iné názvy v nárečiach: **bobáľky, pupáky, pupáčiky, pupáčky**) sú malé guľôčky z kysnutého cesta pečené v pekáči tak, že sú k sebe jemne pritlačené.

## Vianočné opekance
Zvyknú sa podávať ako pôstne jedlo počas Štedrého dňa. Tradične sa zalievajú horúcim mliekom a posypávajú sa mletými orechami, makom, tvarohom alebo iným druhom posýpky zmiešaným s cukrom. Ako náhrada kysnutých opekancov môžu byť využité aj nakrájané rožky.

## Referencie

## Externé odkazy
*Kultúra slova, 1971, 5 - str. 173

Kategória:Slovenské jedlá
Kategória:Vianočné jedlá
Zámok Průhonice

thumb|Zámok Průhonice od Podzámeckého rybníka
**Zámok Průhonice** leží v rovnomennej obci v okrese Praha-západ. Pri zámku sa rozkladá Průhonický park, chránený ako pamiatka UNESCO.

## Dejiny
náhľad|Veža
Na mieste dnešného zámku vybudovali v 14. storočí gotickú tvrdzu so statkom páni z Říčan. Tvrdza bola v ich vlastníctve až do 90. rokov 14. storočia, kedy sa stala majetkom mešťanov z Prahy. Od roku 1404 bola majetkom Jana Dubečského z Dubče; jeho dedičia neskôr pristavali vežu a baštu s predsunutým opevnením. Po vymretí rodu v roku 1508 zdedili majetok Zápskí zo Záp. Tí tiež urobili prestavbu na renesančný zámok. V roku 1616 od nich zámok kúpil radca cisára Rudolfa II., Ondřej Hannewald z Eckersdorfu. Za tridsaťročnej vojny bol zámok spustošený. 

Ruina postupne striedala majiteľov; obnovu začali až jezuiti z internátu svätého Klimenta v Starom Meste v Prahe. Tí ju kúpili v roku 1669 a začali stavbu na trojkrídlovom pôdoryse. Medzi zámkom a kostolom postavili tiež budovu pivovaru. V ich vlastníctve bol zámok do roku 1685. Neskôr opäť striedal často majiteľov a chátral.

V roku 1802 sa majiteľmi stal gróf Jan z Nostic-Rhienecku, ktorý dal zámok prestavať v klasicistickom slohu. V roku 1885 sa dedička rodu Marie Antonie Gabriela vydala za grófa Arnošta Emanuela Silva-Tarouca. Na jeho podnet bol zámok v rokoch 1889 až 1894 prestavaný novorenesančne. Bola pritom zvýšená veža, osadené renesančné štíty a atiky. Súbežne začal Silva-Taroucca budovať okolitý park.

Z dôvodu finančnej náročnosti Silva-Tarouca v roku 1927 zámok a park predal česko-slovenskému štátu. Jeho správa po druhej svetovej vojne spadala pod Botanický ústav Česko-slovenskej akadémie vied, po rozdelení Česko-Slovenska prešla na Botanický ústav Akadémie vied Českej republiky, ktorý tu sídli.

V roku 2010 bol zámok spolu s parkom zapísaný na zoznam národných kultúrnych pamiatok.

## Pozri aj
* Zoznam zámkov v Česku
* Zoznam národných kultúrnych pamiatok Českej republiky

## Iné projekty

## Externé odkazy
* zámok Průhonice na hrady.cz 

## Literatúra

## Zdroj

Průhonice
Kategória:Novorenesančné stavby v Česku
Kategória:Národné kultúrne pamiatky v Stredočeskom kraji
Nokia E52

**Nokia E52** je smartphone zo série Nokia Eseries s operačným systémom Symbian OS v9.3 s rozmermi displeja 240x320 pixelov. Je dostupná v čiernej, šedej hliníkovej, zlatej hliníkovej a zlatej farbe. Dodáva sa s 1 GB pamäťovou kartou MicroSD, ale podporuje pamäťové karty MicroSD s kapacitou až 16 GB. Vnútorné pamäť má veľkosť 60 MB. Ide o obnovenú verziu Nokie E51. Bol vydaný súbežne s Nokiou E55, ktorá je fyzicky a funkčne zhodná, ale s výnimkou tradičnej T9 klávesnice v E52 oproti kompaktnej QWERTY klávesnici v E55.

## Technické parametre

## Referencie

## Externé odkazy
* Oficiálna stránka

Kategória:Smartfóny
Kategória:Mobilné telefóny Nokia
Kasabian

**Kasabian** je britská štvorčlenná alternatívna rocková skupina vytvorená v Leicesteri v roku 1999. 

Jej pôvodnými členmi boli spevák Tom Meighan, gitarista a keybordista Christopher Karloff, gitarista a vedľajší vokalista Sergio Pizzorno a basista Chris Edwards. Doteraz vydala sedem albumov - Kasabian (2004), Empire (2006), West Ryder Pauper Lunatic Asylum (2009), Velociraptor! (2011), 48:13 (2014), For Crying Out Loud (2017) a The Alchemist's Euphoria (2022). Súčasnými členmi skupiny sú Pizzorno, Edwards a bubeník Ian Matthews. Po odchode Karloffa sa Pizzorno stal hlavným textárom skupiny. Po odchode Toma Meighana v roku 2020 sa stal Pizzorno i frontmanom. Tom Meighan sa po odchode z Kasabian venuje sólovej tvorbe.

## Členovia skupiny
**Súčasní členovia**
* Sergio Pizzorno - spev (1999-súčasnosť)
* Chris Edwards - bas gitara (1999-súčasnosť)
* Ian Matthews - bubny (2004-súčasnosť)

**Bývalí členovia**
* Christopher Karloff - gitara (1999-2006)
* Jay Mehler - gitara (2006-2013)
* Tom Meighan - spev (1999-2020)

## Diskografia
* *Kasabian* (2004)
* *Empire* (2006)
* *West Ryder Pauper Lunatic Asylum* (2009)
* *Velociraptor!* (2011)
* *48:13 *(2014)
* *For Crying Out Loud* (2017)
* *The Alchemist's Euphoria* (2022)
* *Happenings* (2024)

Kategória:Britské hudobné skupiny
Isar

**Isar** je rieka v Rakúsku (Tirolsko) a v Nemecku (Bavorsko). Má dĺžku . Povodie má rozlohu .

## Priebeh toku
Rieka pramení v pohorí Karwendel v Tirolských Alpách a preteká prevažne Bavorskom. Ústi sprava do Dunaja. Priemerný prietok vody v ústí činí 175 m³/s. V lete dochádza k povodniam, zatiaľčo v zime hladina rieky klesá.

Na rieke bola vybudovaná kaskáda vodných elektrární. Využíva sa tiež k plaveniu dreva. 

## Mestá na rieke
* Bad Tölz
* Dingolfing
* Freising
* Landau an der Isar
* Landshut
* Mníchov
* Moosburg an der Isar
* Plattling

## Iné projekty

## Zdroj

Kategória:Rieky v Rakúsku
Kategória:Rieky v Nemecku
Kategória:Povodie Dunaja
Oceanidy

[right|thumb|Oceanidy na obraze [Gustave Doré|Gustava Dorého z r. 1860 - 1869]]
**Oceanidy** (iné názvy: **oceánidy/Oceánidy, okeanidy/Okeanidy, ókeanidy/Ókeanidy, ókeanovny/Ókeanovny**; gr. *Ωκεανίδες* - *Ókeanides*, lat. *Oceanides*) boli v starogréckej mytológii morské bohyne, dcéry Titana Okeana a jeho manželky Tethye.

Boli bohyňami v otcovej ríši, no napriek tomu nepatrili k veľmi významným postavám gréckej či rímskej mytológie. Podľa niektorých autorov ich existovalo niekoľko tisíc (básnik Hesiodos ich uvádza tritisíc), z ktorých však podľa mena bolo známych asi päťdesiat; k tým známejším patrili Dióna, Élektra, Kallirhoé, Kalypsó, Klymené, Métis, Peithó, Persé, Styx a Tyché.

Obrazy s námetom oceaníd sa objavujú už od antiky. Väčšinou sú zobrazované ako mladé, krásne a bezstarostné ženy.

## Rodostrom

## Referencie


## Zdroj

V. Zamarovský, *Bohovia a hrdinovia antických bájí*, Mladé letá, Bratislava, 1980

Kategória:Grécke bohyne
Kategória:Bohyne vôd, morí a riek
Kostol Najsvätejšieho srdca Pána (Vinohrady)

thumb|Kostol Najsvätejšieho srdca Pána

**Kostol Najsvätejšieho srdca Pána** je kostol na pražskom námestí Jiřího z Poděbrad vo štvrti Vinohrady . 

Je to moderná stavba známeho slovinského architekta Josipa Plečnika realizovaná v rokoch 1928 až 1932. 

Má širokú hlavnú vežu so šestimi zvonmi a rozmernými guľatými hodinami, ktorá dosahuje výšku 42 metrov. V podzemí je priestranný kaplnka s valenou klenbou.

V roku 2010 bol kostol zaradený medzi národné kultúrne pamiatky.

## Referencie


## Pozri aj
* Zoznam národných kultúrnych pamiatok Českej republiky
* Zoznam pražských pamiatok

## Iné projekty

## Zdroj

Kategória:Praha 3
Kategória:Kostoly v Prahe
Kategória:Národné kultúrne pamiatky v Prahe
Kategória:Architektúra z 1932
Michelsonov interferometer

**Michelsonov interferometer** je interferometer, ktorý navrhol Albert Abraham Michelson.

Svoj prvý interferometer navrhol a zostavil Albert Abraham Michelson v roku 1881. Zdokonalená verzia odlišujúca sa od pôvodnej viacnásobným odrazom lúčov medzi zrkadlami bola použitá v roku 1887 pri Michelsonovom-Morleyho pokuse.

thumb|Michelsonov interferometer

Michelsonov interferometer sa skladá zo zdroja svetelných lúčov *P*, polopriepustnej sklenenej doštičky *d*, kompenzačnej doštičky *k <sub> 1 </sub>*, zrkadiel *Z1*, *Z2* a ďalekohľadu *D*.

Lúč zo zdroja *P* dopadá pod uhlom 45° na polopriepustnú sklenenú doštičku *d*, kde sa v bode *A* štiepi na dva lúče.

Lúč č 1 sa odrazí od polopriepustnej doštičky a dopadá kolmo na zrkadlo *Z <sub>1 </sub>*, tu sa odrazí späť do bodu *A*, po prechode polopriepustnou doštičkou dopadá do ďalekohľadu *D *.
Lúč č 2 prejde polopriepustnou doštičkou, dopadne kolmo na zrkadlo *Z <sub>2 </sub>*, tu sa odrazí späť do bodu *A*, v bode *A* sa odrazí do ďalekohľadu *D*.

Oba lúče sa teda stretnú v ďalekohľade, kde spolu interferujú. Pretože lúč č 2 prejde polopriepustnou doštičkou celkom trikrát, vkladá sa do cesty lúča č 1 doštička *k <sub> 1 </sub>*(kompenzačná) rovnobežná s doštičkou *d*. Ak sú vzdialenosti zrkadiel *Z <sub>1 </sub>* a *Z<sub>2</sub>* od bodu *A* rovnaké, budú rovnaké aj dráhy lúčov a v ohnisku objektívu sa obaja lúče spoja.
 
V prípade, že posunieme zrkadlo *Z <sub>2 </sub> *o vzdialenosť *l*, dráhový rozdiel lúčov bude *Δl = 2l*. V závislosti na veľkosti dráhového rozdielu vznikajú interferenčné maximá pre *Δl = k λ* (kde *k* je celé číslo, *λ*vlnová dĺžka lúča) a interferenčné minimá pre *Δl = (2k 1) λ / 2*.

## Zdroj

Kategória:Optické prístroje
Kategória:Meracie prístroje
Kostol svätého Bartolomeja (Praha, Staré Mesto)

**Kostol svatého Bartolomeja** je vrcholne barokový kostol v Prahe v Starom Meste.

Nachádza sa v Bartolomejskej ulici, neďaleko zaniknutých mestských hradieb. Postavil ho v rokoch 1726 – 1731 architekt Kilián Ignác Dientzenhofer.

## Pozri aj
* Zoznam pražských pamiatok

## Iné projekty

## Zdroj

Kategória:Barokové kostoly v Prahe
Praha
Praha
Kategória:Staré Mesto (Praha)
Kategória:Kultúrne pamiatky v Prahe
Jiřina Jirásková

**Jiřina Jirásková** (* 17. február 1931, Praha, Česko-Slovensko† 7. január 2013, Praha, Česko
) bola česká herečka, partnerka českého filmového a televízneho režiséra Zdeňka Podskalského. 

## Kariéra
Vyštudovala Pražské konzervatórium, kam prešla z rádového gymnázia. Po absolvovaní konzervatória hrala najprv rok v Hradci Králové. V roku 1951 sa stala členkou pražského Divadla na Vinohradoch, kde pôsobila do svojej smrti. Od 30. mája 1990 do 30. júna 2000 tu tiež zastávala funkciu riaditeľky.

Pred kamerou dostala prvú veľkú príležitosť v špionážnej dráme *Smyk*, ktorú v roku 1960 natočil režisér Zbyněk Brynych. Potom hrala vo filmoch *Každá koruna dobrá* a *Pohled do očí*. V 60. rokoch objavil jej komediálny talent režisér Zdeněk Podskalský. V 70. rokoch ale pre ňu nastala nútená prestávka na javisku aj pred kamerou. Na filmové plátno sa vrátila v roku 1983 rolou zdravotnej sestry na vidieckom obvode vo filme Karla Kachyňu *Sestřičky*.

## Filmografia

## Referencie

## Iné projekty

## Externé odkazy
* 
* 
* 

## Zdroj

Kategória:České dabingové herečky
Kategória:České divadelné herečky
Kategória:České filmové herečky
Kategória:České televízne herečky
Kategória:Držitelia Týtý
Kategória:Držitelia Ceny Thálie
Kategória:Absolventi Akadémie múzických umení v Prahe
Kategória:Osobnosti z Prahy
Kategória:Nositelia Medaily Za zásluhy (Česko)
Chlístov

**Chlístov** môže byť:
* Chlístov (okres Rychnov nad Kněžnou)
* Chlístov (okres Třebíč)
* Chlístov (okres Benešov)

## Pozri aj
* Chlistov
Kostol svätého Havla (Praha, Staré Mesto)

thumb|Kostol svätého Havla

**Kostol svätého Havla** (pôvodne farský kostol) je kostol v Havelskej ulici v pražskom Starom Meste. Bol postavený súčasne s Havelským Mestom, založeným kráľom Václavom I., krátko po nástupe kráľa na trón v roku 1230 a za spoluúčasti mincmajstra Eberharda. Založenie Havelského Mesta pripravilo podmienky pre založenie Starého Mesta, s ktorým potom v priebehu 13. storočia splynulo v jeden správny celok chránený mestskými hradbami.

## Dejiny
Pôvodný románsky kostol bol priebežne upravovaný (v 14. a neskôr 17. storočí) Janom Dominikom Orsim a Martinom Luragom. 
Súčasné Barokovo zdobené priečelie vzniklo v rokoch 17231738 asi podľa plánov Jana Blažeja Santini-Aichela a Pavla Ignáca Bayera.

V kostole je o. i.. pochovaný Karel Škréta.

## Pozri aj
* Zoznam pražských pamiatok

## Iné projekty

## Zdroj

Kategória:Kostoly v Prahe
Kategória:Gotické kostoly v Česku
Kategória:Staré Mesto (Praha)
Kategória:Kultúrne pamiatky v Prahe
Kategória:Kostoly zasvätené svätému Gálovi
Obvod (Francúzsko)

náhľad|Administratívny systém Francúzska

**Obvod** () je jednotka administratívneho členenia Francúzska. Je časťou departementu a zahŕňa niekoľko kantónov. Na čele obvodu stojí podprefekt a jeho územie zodpovedá podprefektúre. 

Na rozdiel od regiónov, departementov, kantónov a obcí nemá svoju volenú reprezentáciu a nie je ani právnickou osobou. 

Obvody boli zriadené v roku 1800 a v istých obdobiach fungovali aj ako volebné okrsky pre celoštátne voľby. V roku 2007 malo Francúzsko 342 obvodov (330 v metropolitnom Francúzsku, 12 v zámorskom Francúzsku), spravidla tri až štyri v každom departemente. Departement Paríž má len jeden, kým Moselle deväť.

## Pozri aj
* Administratívne členenie Francúzska

## Externé odkazy

* Portál francúzskeho regionalizmu s mapami a popisom regiónov, departementov a kantónov 
* Subdélégués et subdélégations : origine des arrondissements 
* Zoznam francúzskych miest a obcí 
* Politické a organizačné členenie Francúzska  
* Portál populácie a územného členenia Francúzska 

## Zdroj
Břecštejn

náhľad|Vchod do zrúcaniny Břeštejn
náhľad|Interiér zrúcaniny Břeštejn
náhľad|Interiér zrúcaniny Břeštejn
**Břecštejn** alebo **Bruštejn** alebo **Silberštejn** je hradná zrúcanina asi 6 kilometrov západne od podkrkonošského mesta Trutnov. Najbližším sídlom je obec Vlčice.

## Opis
Prvé zmienky o hrade sú z roku 1336 s pôvodným menom *Stein*, v prvej polovici pätnásteho storočia. Hrad vyrástol na strmej skalnej kryhe a z tohoto dôvodu nemohol byť rozsiahly. Prakticky neprístupný bol na severozápadnej strane, kde je skalná stena takmer zvislá. Na východe a juhovýchode musel byť hrad chránený dvojitým príkopom a valom. Po stránke fortifikačnej radíme Břečtejn medzi hrady tzv. sliezského typu, u ktorých vlastný hrad vrátane veže a obytných objektov tvorí jediný stavebný celok uzavretý obvodovou stenou.

Dnes z vlastného hradu ostali vysoké obvodové steny. Ako vchod dnes slúžia bývalé pivnice. Pod hradom je lúčka s ohniskom vhodná na prespanie.

## Prístupnosť
K hradu možno dôjsť autom. Na miesto tiež vedie označená trasa. Je dobre ísť buď po ceste, alebo práve po modrej turistickej trase, z východnej strany vedie k Břeštejnu príkry kopec.

## Iné odkazy

## Zdroj

## Externé odkazy
* Břecštejn na www.hrady.cz 

Kategória:Hrady a zámky v Královohradeckom kraji
Jegor Timurovič Gajdar

**Jegor Timurovič Gajdar** (; * 19. marec 1956, Moskva, ZSSR, RSFSR – † 16. december 2009, Odincovský rajón, Moskovská oblasť) bol sovietsky a ruský ekonóm a politik, od 15. júna 1992 do 14. decembra 1992 úradujúci premiér Ruskej federácie.

## Pôsobenie vo vládach RSFSR a Ruskej federácie
### Obdobie prvého pôsobenia
* 6. november 1991 - 2. marec 1992: námestník predsedu vlády RSFSR (od 25. decembra 1991 premiéra Ruskej federácie) pre ekonomiku
* 11. november 1991 - 19. február 1992: minister ekonomiky a financií RSFSR (od 25. decembra 1991 Ruskej federácie)
* 19. február 1992 - 2. apríl 1992: minister financií Ruskej federácie
* 2. marec 1992 - 15. december 1992: prvý námestník premiéra Ruskej federácie
* 15. jún 1992 - 15. december 1992: úradujúci premiér (poverený vedením vlády) Ruskej federácie

### Obdobie druhého pôsobenia
* 18. september 1993 - 20. január 1994: prvý námestník premiéra Ruskej federácie 
* 22. september 1993 - 20. január 1994: poverený vedením Ministerstva hospodárstva Ruskej federácie

## Po odchode z vlády
Aj po odchode z vlády si Gajdar udržiaval dostatočný politický vplyv a bol dokonca neoficiálnym poradcom prezidenta Putina, aj keď na druhej strane dokázal byť jeho značným kritikom.

### Osudový okamih v Dubline
Osudový okamih v živote Gajdara nastal v piatok 24. novembra 2006 v írskom Dubline, kde sa zúčastnil ekonomického fóra, na ktorom mal prednášať. Po hotelových raňajkách sa začal cítiť veľmi zle. Írski lekári mu museli poskytnúť ošetrenie a jeho stav označili ako životu nebezpečný. Nevedeli presne definovať, o akú chorobu ide, za najpravdepodobnejšie označili podozrenie z otravy neznámou toxickou látkou. O dva dni neskôr po návrate domov bol na krátkom pozorovaní na moskovskej klinike. Z nemocnice ho lekári prepustili v nasledujúci deň pondelok 27. novembra s tým, že sa cíti celkom dobre, ale nechávajú ho pod lekárskym dohľadom.

### Smrť prišla skoro
thumb|&nbsp; &nbsp; Jegor Gajdar v roku 2008
Zdravotný stav Jegora Gajdara sa už nikdy výrazne nezlepšil a 16. decembra 2009 v skorých ranných hodinách vo svojom byte neďaleko Moskvy zomrel. Ako príčina smrti bola uvedená krvná zrazenina.

## Známe osobnosti v rodine
* starý otec z otcovej strany spisovateľ Arkadij Gajdar (1904-1941; vlastným menom Arkadij Golikov); medzi jeho najznámejšie diela patria:
**Timur a jeho družina
** Čuk a Huk
* starý otec z matkinej strany spisovateľ Pavel Bažov (1879-1950)
* svokor po druhej manželke Marianne spisovateľ Arkadij Strugacký (1925-1991)
* otec Timur Gajdar (1926-1999), admirál, novinár a vojenský korešpondent, po ktorom starý otec Arkadij pomenoval hlavného hrdinu knihy Timur a jeho družina
* dcéra z prvého manželstva Marija Gajdarová (* 1982), ekonómka a aktívna politická činiteľka v Kirovskej oblasti Ruskej federácie

## Referencie


## Zdroj
* 

## Iné projekty
 

Kategória:Narodenia v 1956
Kategória:Úmrtia v 2009
Kategória:Predsedovia vlády Ruska
Kategória:Ruskí politici
Kategória:Pochovaní na Novodievčom cintoríne
Marija Jegorovna Gajdarová

**Marija Jegorovna Gajdarová** (; *predtým po mame* Smirnovová ; * 21. október 1982, Moskva, RSFSR, ZSSR) je ruská a ukrajinská politická aktivistka, predtým aj ruská novinárka. Je poslankyňou Odeskej oblastnej rady. Od 16. januára do 10. mája 2016 pôsobila vo funkcii zástupkyne predsedu Odeskej oblastnej štátnej administratívy a predtým od júla 2015 pracovala ako jeho poradkyňa pre sociálne vecí a zdravotníctvo. V rokoch 2009 – 2011 bola zástupkyňou gubernátora Kirovskej oblasti Ruskej federácie.

## Detstvo, rodina, príbuzenstvo
Je dcérou bývalého ruského premiéra Jegora Gajdara (19562009) a z otcovej strany pravnučkou spisovateľov Arkadija Gajdara (19041941) a Pavla Bažova (18791950).

Rodičia sa rozviedli, keď mala tri roky. V roku 1990 začala používať mamine priezvisko Smirnovová (). Na jeseň 1991 ako deväťročná odišla s mamou a jej novým manželom (umelcom) do Bolívie, kde žila päť rokov a navštevovala tam školy v mestách La Paz a Cochabamba, vďaka čomu sa naučila po španielsky. Po návrate do Moskvy v roku 1996 pokračovala v štúdiu na špeciálnej španielskej škole. V nasledujúcom roku (1997) obnovila svoje vzťahy s otcom a v roku 2004 sa vrátila aj k používaniu jeho priezviska Gajdar.

Bola vydatá, ale v roku 2008 sa rozviedla.

## Referencie

## Externé odkazy
* Oficiálna osobná stránka  
* Oficiálny blog Marije Gajdar 

## Zdroj

Kategória:Osobnosti z Moskvy
Kategória:Ruskí politici
Kategória:Ruskí aktivisti
Kategória:Ruskí disidenti
Kategória:Ukrajinskí politici
Kostol svätého Františka z Assisi (Praha, Staré Mesto)

thumb|Kostol Svätého Františka z Assisi na Křižovnickom námestí

**Kostol svätého Františka z Assisi** (tiež sv. Františka Serafínského) je barokový kostol v Prahe na Křižovnickom námestí. Postavili ho v rokoch 1679 – 1685 stavitelia Gaudenzio Casanova a Domenico Canevalli podľa plánov Jeana-Baptistu Matheya. Vysvätený bol v roku 1688 pražským arcibiskupom Janom Bedřichom z Valdštejna na počesť svätého Františka z Assisi.

## Dejiny
Predchodcu dnešného kostola, kostol sv. Ducha, tu po roku 1252 vybudoval spolu so špitálom a konventom Rytiersky rád krížovníkov s červenou hviezdou. V roku 1378 bol pri požiari konventu kostol sv. Ducha poškodený, ale po opravách vydržal až do výstavby kostola sv. Františka z Assisi v 17. storočí.

## Pozri aj
* Zoznam pražských pamiatok
* Kostol svätého Františka z Assisi 

## Iné projekty

## Externé odkazy
* Článok na turistik.cz

## Zdroj

František z Assisi
Kategória:Kostoly zasvätené svätému Františkovi z Assisi
Kategória:Staré Mesto (Praha)
Kategória:Kultúrne pamiatky v Prahe
František z Assisi, Praha
Otvorenie (album)

***Otvorenie*** je prvý sólový štúdiový album slovenského rappera Opaka vydaný pod vydavateľstvom Hip-Hop.sk/EMI. Album vyšiel 24. októbra 2008 (v deň premiéry muzikálu *[[Príbeh ulice]]*, na ktorom sa Opak podieľal ako hudobný dramaturg), i keď pôvodný plán bol vydať album ešte na jar 2008. Okrem Opaka sa na albume ako hostia predstavili Treach (z americkej skupiny Naughty by Nature), Sash, Biely, Boy Wonder, Row G, Marcel Palonder, Robo Papp, Decko a Rebel. O produkcie sa postaral okrem Opaka aj Abe, Grimaso, DJ Jazzy, Beyuz, Damalistik, Analytik a Viktor Hazard. Celý album bol nahratý v Opakovom štúdiu Zion 5 a o dizajn obalu sa postaral Moe.

Pred albumom Viktor Hazard, Biely, Opak a Čistychov vypustili zadarmo na internet *[[Od nás Opak, Čistý mixtape]]*, na ktorom sa nachádzali aj exkluzívne ukážky z Otvorenia.

Prvý videoklip bol urobený k singlu "Twist" s hosťujúcou Sash. Videoklip režíroval Branislav Vincze a premiéru mal v júni 2008. Skladba sa dočkala aj hranosti v slovenských rádiách a najvyššie sa dostala na 38. miesto najhranejších skladieb v slovenských rádiách a 8. miesto v rebríčku najhranejších skladieb domácej tvorby. Remix skladby "Twist" sa pod názvom "Twist 90bpm.sk Gutter Ball Riddim Remix" objavil na mixtape *90bpm narodeninový mixtape vol. 3*. Opak v tejto verzii použil autotune. Iná verzia sa objavila aj na mixtape *Socaration 2 presented by DJ MeSs* a pôvodná verzia sa objavila na výberovke *PreHlad 2008*.

Druhý videoklip bol urobený k skladbe "Ich závody" s hosťujúcim rapperom Row G a spevákom Marcelom Palonderom. Klip mal premiéru 29. októbra 2008 na koncerte rappera The Game v Bratislave.

Skladba "Sen, ktorý sa musel splniť" sa umiestnila na 25. mieste v rebríčku najhranejších domácich skladieb v slovenských rádiách. V pôvodnej verzii skladby mala byť Analytikova produkcia a rapper DNA ako hosť. V roku 2010 sa Dubplate verzia skladby objavila na *Most High Mixtape vol. 5*.

Z albumu za po necelom roku predalo okolo 1 000 kópii.

## Zoznam skladieb

## Výroba albumu
* Milan "Opak" Janáči - rap, spev, nahrávanie, hudobná produkcia, mix, master, výkonný producent
* Moe - dizajn obalu
* Analytik - hudobná produkcia
* DJ Metys - scratch
* Viktor Hazard - hudobná produkcia
* Row G - rap
* Marcel Palonder - spev
* Abe - hudobná produkcia
* Boy Wonder - rap
* Saša "Sash" Okálová - spev
* Biely - spev
* Beyuz - hudobná produkcia
* DJ Jazzy - hudobná produkcia, scratch
* Anthony "Treach" Criss - rap
* Decko - rap
* Rebel - rap
* Robo Papp - spev
* Damalistik - hudobná produkcia
## Externé odkazy
* youtube.com - klip "Twist"
* youtube.com - klip "Ich závody"
## Referencie

Kategória:Hudobné albumy z 2008
Kategória:Debutové albumy
Kategória:Slovenské hip-hopové albumy
Kategória:Albumy rappera Opaka
Stephen Jay Gould

**Stephen Jay Gould** (* 10. september 1941, Queens, New York, New York, USA – † 20. máj 2002, Manhattan, New York, USA) bol americký paleontológ, evolučný biológ a historik vedy. Bol jedným z najvplyvnejších a najčítanejších autorov populárno vedeckej literatúry svojej generácie. Väčšinu svojej kariéry pôsobil na Harvardovej univerzite a v Americkom prírodovednom múzeu v New Yorku. V neskorších rokoch svojho života tiež učil biológiu a evolučnú teóriu na New York University neďaleko jeho bydliska v SoHo.

Gouldonovým najväčším prínosom v oblasti vedy je pravdepodobne teória prerušovaných rovnováh, s ktorou prišiel spoločne s Nilesom Eldredgeom v roku 1972. Teória hovorí, že proces evolúcie pozostáva z dlhých období evolučnej stability prerušovaných krátkymi obdobiami kladogenézy, pri ktorých dochádza k vzniku nových druhov. Táto teória odporuje teórii fyletického gradualizmu, ktorá hovorí o postupných, hladkých a spojitých zmenách vo fosílnom zázname.

## Referencie


## Iné projekty

## Zdroj

Kategória:Biológovia USA
Kategória:Paleontológovia USA
Kategória:Evoluční biológovia
Kategória:Agnostici
Kategória:Autori náučnej literatúry USA
Kategória:Osobnosti z Queens
Via Aemilia

náhľad|Via Aemilia vyznačená tmavo modrou
**Via Aemilia** bola staroveká rímska cesta na severe Talianska. Spájala mestá *Ariminum* (Rimini) na pobreží Jadranského mora a *Placentia* (Piacenza) na rieke *Padus* (Pád). Dokončená bola v roku 187 pred Kr. Spojenie s Rímom zabezpečovala ďalšia cesta Via Flaminia, ktorá sa napájala v meste Rimini a bola dokončená o 33 rokov skôr. Cesta mala strategický význam, pretože umožnila kolonizáciu novo dobytého a poľnohospodársky významného údolia rieky Pád. Pozdĺž cesty boli vytvorené vojenské a civilné sídla o čom svedčia aj roky založenia miest ako *Bononia* (Bologna) (189 pred Kr.), *Mutina* (Modena), *Regium* (Reggio Emilia) a Parma (všetky založené v 183 pred Kr.).

Cesta je nazvaná podľa rímskeho konzula, ktorým bol Marcus Aemilius Lepidus. Viedla prevažne priamo a to v dĺžke 176 rímskych míľ (260 km). Prechádzala mestami Forlì, Faenza, Bologna, Modena, Reggio a Parma.

## Galéria

Súbor:Tiberius-Brücke.JPG|Most *Ponte d'Augusto* v Rimini
Súbor:Emilia Bologna1 tango7174.jpg|Via Aemilia v meste Bologna


## Referencie

## Zdroj

Kategória:Rímske cesty
Marcus Aemilius Lepidus

**Marcus Aemilius Lepidus** môže byť:

* Marcus Aemilius Lepidus (konzul, 232 pred Kr.), rímsky konzul v rokoch 232 pred Kr. a 221 pred Kr., prorok
* Marcus Aemilius Lepidus (konzul, 187 pred Kr.), konzul v rokoch 187 pred Kr. a 175 pred Kr., Pontifex Maximus 180 – 152 pred Kr., rímsky cenzor
* Marcus Aemilius Lepidus (konzul, 158 pred Kr.), konzul v roku 158 pred Kr.
* Marcus Aemilius Lepidus (120 – 77 pred Kr.), konzul v roku 78 pred Kr.
* Marcus Aemilius Lepidus (člen triumvirátu), syn vyššie uvedeného, spoluvládca druhého triumvirátu, konzul 
* Lepidus mladší, jediný syn člena Lepida člena triumvirátu a Junia Secunda (sestra Marca Junia Bruta)
* Marcus Aemilius Lepidus (konzul, 6), konzul v roku 6, generál počas Ilýrjskej vojny
* Marcus Aemilius Lepidus (konzul, 39), synovec vyššie uvedeného švagor cisára Caligulu

Lepidus, Marcus Aemilius
Michelozzo

**Michelozzo di Bartolomeo Michelozzi** (* 1396, Florencia, Taliansko – † 1472, Florencia) bol taliansky architekt a sochár.

Narodil sa vo Florencii ako syn krajčíra. Bol žiakom Ghibertiho a neskôr spolupracoval s Donatellom. Pracoval s mramorom, bronzom a striebrom. Vytvoril sochu mladého sv. Jána nad dverami v katedrále Santa Maria del Fiore, oproti Baptistériu San Giovanni. Vytvoril aj striebornú sochu Jána Krstiteľa na antependiu v San Giovanni. Michelozzovým priateľom a patrónom bol Cosimo Medici, ktorého sprevádzal počas jeho krátkeho exilu do Benátok v roku 1433. V Benátkach postavil knižnicu na ostrove San Giorgio Maggiore a navrhol tu aj ostatné budovy.

V roku 1428 spolu s Donatellom, postavili vonkajšiu kazateľnicu pre katedrálu mesta Prato. Jeho návrhom je aj renesančný palác Palazzo Medici Riccardi, ktorý dal vybudovať Cosimo. Palác patrí medzi významné exempláre talianskej architektúry v 15. storočí. Michelozzo zrekonštruoval aj Palazzo Vecchio, radnicu vo Florenci, ktorá bola v tom čase polorozpadnutá. V roku 1437 Cosimo odovzdal kláštor San Marco dominikánom a Michelozzo bol najatý aby upravil jeho obytné priestory a kostol.

Michelozzo navrhol pre Cosima viaceré významné budovy. Okrem nich navrhol aj penzión v Jeruzaleme pre pútnikov z Florencie, Cosimovu letnú vilu v Careggi (Toskánsko) a opevnený hrad, ktorý začal rekonštruovať v 1452 ako Villa Medicea di Cafaggiolo v meste Barberino di Mugello. Pre Cosimovho syna Giovanniho postavil veľkú vilu v meste Fiesole. Napriek Vasariho tvrdeniu, že zomrel vo veku 68 rokov, žil až do roku 1472. Je pochovaný v kláštore San Marco, Florencia.
náhľad|Palazzo Medici Riccardi

## Iné projekty

## Zdroj

Kategória:Narodenia v 1396
Kategória:Úmrtia v 1472
Kategória:Talianski architekti
Kategória:Talianski sochári
Kategória:Renesanční architekti
Kategória:Osobnosti z Florencie
V centre diania

***V centre diania*** je druhý štúdiový album slovenskej hip-hopovej skupiny Drvivá Menšina vydaný pod vydavateľstvom VSZ (V sieti zla). Album vyšiel vo februári 2007, i keď pôvodný plán bol vydať album ešte v januári. Ako hostia sa na albume predstavili Slipo, Biely, Čistychov a francúzsky rapper Junior. O hudobné produkcia sa postarali Šegy 100, DNA, G-Bod, Retrack, Viktor Hazard, DJ Jazzy a Hajtkovič. O dizajn obalu sa postaral Sado (RHB).

Prvý videoklip bol urobený k skladbe "V centre diania". Režíroval ho Branislav Vincze a premiéru mal v marci 2007. Druhý videoklip bol urobený k skladbe "Proroctvo" a režíroval ho Ľuboš Adamec.

Skladba "Tvrdá hra" sa objavila aj na mixtape Viktora Hazarda *[[Rapsuperstar mixtape vol. 2]]*.

## Zoznam skladieb

## Výroba albumu
* Roman "DNA" Szabo - rap, hudobná produkcia
* Martin "Bacil" Ivanič - rap
* Michal "Šegy 100" Šemšej - rap, hudobná produkcia
* DJ Jazzy - hudobná produkcia, scratch, nahrávanie, mixáž, mastering
* Daniel "Čistychov" Chládek - rap
* Slipo - rap
* Biely - spev
* Junior - rap
* G-Bod - hudobná produkcia
* DJ Kappa - scratch
* Hajtkovič - hudobná produkcia
* Retrack - hudobná produkcia
* Viktor Hazard - hudobná produkcia
* Martin Machaj - fotografie
* Sado (RHB) - dizajn obalu

## Umiestnenie v rebríčkoch

## Externé odkazy
* youtube.com - klip "V centre diania"
* youtube.com - klip "Proroctvo"
## Referencie

Kategória:Hudobné albumy z 2007
Kategória:Slovenské hip-hopové albumy
Radio 32 Goldies

**Radio 32 Goldies** je 2. program švajčiarskej súkromnej rozhlasovej stanice Radio 32. Rádio začalo vysielať 24. októbra 2001.

Radio 32 Goldies je určené pre milovníkov "Oldies" hitov, ktoré toto rádio ponúka z rokov 1960 - 1989. Rádio taktiež vysiela každú celú hodinu spravodajský blok (správy, počasie, šport a dopravný servis). Každý večer o 20:00 štartujú relácie zamerané na konkrétne druhy hudby (country, pop, folk, či dokonca hudbu ľudovú).

Radio 32 Goldies vysiela z mestečka Solothurn. Kanál zamestnáva 10 moderátorov. Podľa "Radio Control" v roku 2008 priemerný počet ľudí, ktorí Radio 32 Goldies denne počúvali bol 29 100. V súčasnosti Radio 32 Goldies vysiela už aj prostredníctvom internetu, takže je počúvateľné prakticky po celom svete.

## Zdroj
* 

## Externé odkazy
* Radio 32 Goldies 

Kategória:Švajčiarske rozhlasové stanice
Hoja (rod)

náhľad|''Hoya bella''

**Hoja** (iné názvy: **hója, hoya**, staršie: **[[voskovka]]**; lat. Hoya) je rod rastlín patriaci do čeľade glejovkovitých (Asclepiadaceae), najnovšie do zimozeleňovitých (Apocynaceae). Tento rod zahŕňa 200 až 300 druhov.

## Charakteristika
Hoja je popínavá rastlina, tvoriaca niekoľkometrové výhonky s oválnymi (podlhovastými, elipsovitými, drobnými či veľkými), mäsitými, po dvojiciach na stonke usporiadanými listami. Hviezdicovité kvety, nakopené po 12-15 (pri druhu Hoya imperialis súkvetie tvorí 3-9 veľkých kvetov) do zväzkov nazývaných „okolíky“, majú širokú škálu farieb: od bielej, cez krémové a ružové odtiene až po mäsitú farbu s výraznejšou škvrnou v strede. Rastlina je atraktívna aj svojimi listami, dlhými 2 - 20 cm a širokými asi 1,5 - 6 cm, ktoré majú u rôznych druhov rôzny tvar: od jednoduchého oválneho, cez listy so zvlneným okrajom alebo s tvarom srdca, s mäsitými alebo tenšími listami s výraznou žilnatinou, so žltými okrajmi alebo s bielymi škvrnami na nich. Často sa pre hrubšie listy hoje omylom zaraďujú medzi sukulenty.

## Dejiny
Zaujímavou je história mena tejto prenikavo voňajúcej rastliny. Meno jej dal botanik Robert Brown. Pomenoval ju po svojom kolegovi, botanikovi menom Thomas Hoy, ktorý pracoval ako hlavný záhradník u kniežaťa z Northumberlandu v Sion House v Middlesexe. Zmienka o tom je datovaná z roku 1810.

## Oblasť výskytu
Pravlasťou týchto zaujímavých rastlín sú oblasti od juhovýchodnej časti Ázie až po tropické časti Austrálie. Tento rod zahŕňa vyše 200 druhov. Bežne u nás možno kúpiť ako okrasné kvetiny 2 druhy: *Hoya carnosa* (hoja vosková, známa aj ako voskovka [v užšom zmysle]) a jej varianty (´Compacta a ´Veriegata) a *Hoya bella* (hoja pekná). Okrem týchto druhov sú známe ešte *Hoya australis*, *Hoya longifolia* (hoja dlholistá), *Hoya kerrii* s listami v tvare obráteného srdca či *Hoya lacunosa*. Zrejme najvzácnejší druh tohto rodu je *Hoya imperialis*.

## Pestovanie
Čo sa týka pestovania tohto kvetu, menej náročná z bežne dostupných je hoja vosková. Cez zimu znesie aj nižšiu teplotu (10°C, oproti tomu hoja pekná nutne potrebuje teplotu aspoň 16°C). Maximálna letná teplota je pre oba druhy 24°C. Pri vyšších je nutné zvyšovanie vzdušnej vlhkosti orosovaním. Treba sa vyhnúť postrekovaniu samotných súkvetí, aby sa zabránilo výskytu a rozmnoženiu prípadných chorôb alebo škodcov.

Rastliny umiestňujeme na dostatočne svetlé miesto, bez priameho slnečného žiarenia. Pri slabšom svetle prestáva rastlina kvitnúť. Pri vystavení priamemu slnečnému svetlu získajú listy červený nádych alebo zožltnú. Dostatok svetla vplýva na vyfarbenosť škvŕn na listoch. 

Na to, aby rastlina spoľahlivejšie kvitla (okrem veku, staršie kvitnú častejšie) vplýva aj veľkosť črepníka. Hoja patrí medzi tie druhy rastlín, ktoré lepšie rastú a kvitnú, keď ich črepník mierne obmedzuje (podobne ako vencovec, ibištek, klívia). Staršie rastliny sa preto často nepresádzajú (raz za 2-3 roky).

Hoje neznášajú premokrenie. Ak nie je vyslovene horúco (v lete), stačí rastliny zaliať 1x do týždňa. V zime sa zalievajú ešte menej - 1x za 14 dní a najlepšie mäkkou vodou.

## Zdroj
*

Kategória:Zimozeleňovité
Maroon 5

**Maroon 5** je americká pop rocková skupina z Los Angeles trojnásobne ocenená Grammy. Medzi jej členov patrí Adam Levine (gitara, spev), James Valentine (gitara, spev), Jesse Carmichael (klávesy, spev), Michael Madden (basová gitara) a Matt Flynn (bicie, perkusie).

Počas štúdia na strednej škole v roku 1995, spevák a hráč na rytmickej gitare Adam Levine, klávesista Jesse Carmichael, basgitarista Mickey Madden, a bubeník Ryan Dusick vytvorili garážovú kapelu Kara's Flowers, ktorá sa objavila i v populárnom americkom seriáli *[[Beverly Hills 90210]]* a v roku 1997 vydala svoj jediný album. Potom ako sa ku skupine pridal v roku 2001 James Valentine, premenovali sa na Maroon 5. V rokoch 20032005 vystupovali v rámci turné k albumu *[[Songs About Jane]]*, na pódiách po celom svete. Nápor koncertov však nevydržal bubeník Ryan Dusick a v roku 2006 ho vystriedal Matt Flynn.

## Diskografia
### Štúdiové albumy
* *[[Songs About Jane]]* (2002)
* *[[It Won't Be Soon Before Long (album)|It Won't Be Soon Before Long]]* (2007)
* *[[Hands All Over (album)|Hands All Over]]* (2010)
* *[[Overexposed (album)|Overexposed]]* (2012)
* *[[V (album)|V]]* (2014)
* *[[Red Pill Blues (ablum)|Red Pill Blues]]* (2017)

### Kompilačné albumy
* *[[Singles (album)|Singles]]* (2015)

### ako Kara's Flowers
* *We Like Digging?* (1995)
* *The Fourth World* (1997)
* *Stagg Street Recordings* (1997)

## Iné projekty

## Externé odkazy
* Oficiálna stránka skupiny Maroon 5

## Zdroj
*


Kategória:Hudobné skupiny USA
Židovský cintorín v Třebíči

**Židovský cintorín v Třebíči** je národná kultúrna pamiatka v Třebíči. V rámci súboru baziliky svätého Prokopa a třebíčskej židovskej štvrti, ktorej je oddelenou časťou, je zapísaný na zozname Svetového dedičstva UNESCO.

Židovský cintorín v Třebíči je po pražskom starom židovskom cintoríne druhý najväčší v Česku. Rozkladá sa na severnej stráni Hrádku na celkovej ploche . Je na ňom 2&nbsp;600&nbsp;náhrobkov, najstarší dosiaľ čitateľný je datovaný v roku 1625. Pochovaných tu bolo asi 11&nbsp;000&nbsp;ľudí.

## Dejiny
Cintorín bol založený v 2. polovici 15. storočia. Asi do roku 1468 Židia pravdepodobne pochovávali svojich zosnulých priamo pri kláštornom múre. Toto pohrebisko bolo zrušené a nové umiestnené na odvrátenej, severnej svahovitej strane Hrádku. Keď v  roku 1888 pri prietrži mračien a povodni boli niektoré hroby vyplavené, bol cintorín rozšírený južným smerom (nová časť cintorína). V tejto časti stoja pamätníky obetiam prvej svetovej vojny (z roku 1922, 20 obetí) i druhej svetovej vojny (z roku 1957, 290 obetí).

Na cintorín sa vchádza zo západu kovanou vstupnou bránou. Vedľa nej je obradná sieň (1903) s dobre dochovaným interiérom. Vybudovaná bola zásluhou rabína Samuela Pollaka (18421906) na náklady třebíčskej židovskej obce.

Veľkú zásluhu na tom, v akom dobrom stave cintorín prečkal druhú polovicu 20. storočia, keď po druhej svetovej vojne prestal byť využívaný a pustol, majú František Veselý, bývalý primár, a Bohumír Pavlík, školský inšpektor v. v. Obaja boli za to ocenení pri slávnostnom zasadaní zastupiteľstva mesta 23. augusta 2003.

## Pozri aj
* Třebíčská židovská štvrť
*Starý židovský cintorín (Praha)
* Zoznam národných kultúrnych pamiatok Českej republiky

## Externé odkazy
* Židovský cintorín v Třebíči  – virtuálna prechádzka
* Pamiatky UNESCO v Třebíči: židovský cintorín 
*  Obnova židovských cintorínov v ČR
* Židovský cintorín 

## Zdroj

Kategória:Národné kultúrne pamiatky v Kraji Vysočina
Kategória:Lokality Svetového dedičstva v Česku
Kategória:Židovské cintoríny v Kraji Vysočina
Kategória:Třebíč
Židovská štvrť

**Židovská štvrť** môže byť:
*Židovská štvrť (Bratislava)
*Josefov (Praha)
*VII. obvod (Budapešť)
*Marais (Paríž)
*Židovská štvrť (Viedeň)
*Židovská štvrť (Berlín)
*Židovská štvrť (Kolín)
*Židovská štvrť (Třebíč)
*Židovská štvrť (Jeruzalem)

## Pozri aj
*Židovské mesto
*Židovská ulička
*židovské geto
Ten paciencia

***Ten paciencia*** (v slovenčine: "Maj Trpezlivosť") je prvý singel speváčky Thalíe z albumu Lunada. Autormi piesne sú Decemer Bueno, Maquilee Alvarez a Cynthia Salazar, singel produkoval Emilio Estefan. Bol zvolený ako prvý singel z albumu hlasovaním cez internet, kde zvíťazil nad "Sangre Caliente".

## Zoznam skladieb
**Oficiálna verzia**
#*Ten Paciencia* (Versión Album) – 3:32
#*Ten Paciencia* (Versión Pop) - 3:30
#*Ten Paciencia* (Remix) feat. Daddy Yankee - 3:26
#*Ten Paciencia* (Remix) feat. Zion and Lennox - 3:39

## Referencie

Kategória:Piesne Thalíe
Kategória:Piesne z 2008
Truck of the Year

[right|thumb|200px|Pre rok 2011 vyhral ocenenie [Mercedes-Benz Atego]]
[right|thumb|200px|V roku 2010 vyhrala ocenenie [Scania séria R|Scania série R]]
[right|thumb|200px|V roku 2009 vyhral ocenenie [Mercedes-Benz Actros|Mercedes-Benz Actros III]]
**Truck of the Year** je ocenenie v sektore medzinárodnej dopravy. Každý rok odborná porota pozostávajúca s popredných, odborných novinárov vyberie kamión roka z nových vozidiel na európskom trhu.

## Porota
Porota sa od začiatku skladala s niekoľkých, a neskôr niekoľkých desiatok novinárov z európskych krajín. Novinári reprezentujú redakcie odborných magazínov zaoberajúcich sa úžitkovými vozidlami. Pravidlom je, že každú krajinu reprezentuje jeden novinár.

Porota reprezentuje nasledujúce krajiny a redakcie odborných motoristických magazínov:

## Ocenenia

## Referencie

## Externé odkazy
* International Truck of the Year
* ITOY ocenenia 1977-2008 

Kategória:Automobilové ocenenia
Serge Lang

**Serge Lang** (* 19. máj 1927, Paríž, Francúzsko – † 12. september 2005, Berkeley, Kalifornia, USA) bol francúzsky matematik, člen skupiny Nicolas Bourbaki. Je známy predovšetkým vďaka práci v teórii čísel a ako autor viacerých známych matematických učebníc.
dobe svojho úmrtia bol emeritným profesorom na Yaleovej univerzite.

Lang tiež pracoval v teórii polí a v oblasti diofantických aproximácií, v teórii transcendentných čísel zas upravil výsledok Theodora Schneidera, dnes známy ako Schneiderova-Langova veta. Sformuloval tiež množstvo domnienok v oblasti diofantickej geometrie.
Bol tiež aktívnym odporcom Vietnamskej vojny.

Kategória:Francúzski matematici
Kategória:Francúzski autori náučnej literatúry
Kategória:Matematici USA
Kategória:Autori náučnej literatúry USA
Kategória:Pacifisti
Kategória:Nicolas Bourbaki
Kategória:Osobnosti z Paríža
Kostol svätého Jakuba (Polička)

**Kostol svätého Jakuba Väčšieho** je kostol v pardubickom kraji v meste Polička. 

V roku 2010 bol vyhlásený za národnú kultúrnu pamiatku.

## Dejiny
Kostol vznikol pravdepodobne pri založení mesta Polička, V zakladacej listine mesta, vydanej Přemyslom Otakarom II., sa udáva rok vzniku mesta 1265. Trojloďový kostol bol v minulosti niekoľkokrát prestavovaný a rekonštruovaný po požiari až do dnešnej novogotickej podoby.

V 36 metrov vysokej veži kostola sa v roku 1890 narodil hudobný skladateľ Bohuslav Martinů.

## Pozri aj
* Zoznam národných kultúrnych pamiatok Českej republiky

## Externé odkazy
* Fotogaléria najmä z mestských hradieb

## Zdroj

Kategória:Národné kultúrne pamiatky v Pardubickom kraji
Polička
Kategória:Neogotické kostoly v Česku
Kategória:Kostoly v okrese Svitavy
Kategória:Polička
Kostol svätého Mikuláša (Staré Mesto, Praha)

thumb|Kostol sv. Mikuláša

**Kostol svätého Mikuláša** je kostol v Prahe na Staromestskom námestí. Súčasná budova kostola bola postavená v barokovom slohu v rokoch 1727 – 1735 staviteľom Kiliánom Ignácom Dientzenhoferom, vysvätený bol v 1737 a dokončený v 1739.

## Dejiny
Kostol patrí medzi najstaršie v Prahe, spomína sa už v roku 1273. Kostol bol postavený na mieste vyhoreného románskeho farného kostola. Výstavba začala po dokončení blízkeho kláštora.

Za cisára Jozefa II. bola časť kostolného vybavenia zrekvirovaná, vrátane zvonov. Podľa povesti bol jeden z nich venovaný Dolanom. V rokoch 1870–1914 slúžil pravoslávnej cirkvi, potom bol využívaný ako posádkový kostol, či sklad. Od roku 1920 tu pôsobí Cirkev československá husitská.

V interiéri kostola stoja za pozornosť organ, stropné fresky zobrazujúce životy svätcov sv. Mikuláša, sv. Benedikta a motívy zo Starého zákona. V rokoch 1735 – 1736 ich vytvoril bavorský maliar Kosmas Damián Assam. Hlavný oltár z umelého mramoru pochádza z roku 1737.

## Galéria

Súbor:Church of St Nicholas of Old Town in Prague Chandelier.JPG|”cisársky” luster
Súbor:Mikulas vault.jpg|Klenba kupoly s freskami od Assama
Súbor:Church of St Nicholas of Old Town in Prague Organ.JPG|Organ


## Pozri aj
* Kostol svätého Mikuláša (Malá Strana) 
* Zoznam pražských pamiatok

## Referencie


## Iné projekty

## Zdroje

Mikuláš, Staré Mesto
Kategória:Staré Mesto (Praha)
Kategória:Kultúrne pamiatky v Prahe
Praha Staré Mesto
Kategória:Architektúra z 1739
Hyman Bass

**Hyman Bass** (* 5. október 1932, Houston, Texas, USA) je americký matematik, v súčasnosti emeritný profesor matematiky na Columbijskej univerzite a profesor na Michiganskej univerzite. Je známy predovšetkým vďaka práci v oblasti algebry. 

Významne prispel predovšetkým v oblastiach algebraickej K-teórie, komutatívnej algebry, algebraickej geometrie, algebraických grúp, geometrických metód v teórii grúp a zeta funkcií na jednoduchých konečných grafoch. Spoločne s Jeanom-Pierreom Serreom prišiel s tzv. Bassovou-Serreovou teóriou. Bol členom skupiny Nicolas Bourbaki.

## Referencie


## Iné projekty

## Zdroj

Kategória:Matematici USA
Kategória:Nicolas Bourbaki
Kategória:Osobnosti z Houstonu
Maskara

náhľad|Maskara
**Maskara** (iné názvy: **tuš na riasy** / **mihalnice**, **farba na riasy** / **mihalnice**, v typickom vyhotovení **špirála** [**na riasy** / **mihalnice**], bohemizmus *riasenka*, zriedkavo *mascara*, *mascaro*) je kozmetický výrobok, ktorý sa používa na nanášanie farby na mihalnice s cieľom ich zviditeľnenia. Spravidla má formu malej kefky na dlhej tyčke (tzv. špirály), ktorá sa zasúva do puzdra obsahujúceho farbu, ktorá sa kefkou nanáša na mihalnicu. Výsledkom je zviditeľnenie mihalníc ich optickým predĺžením a vytmavením. Tekutina v maskare môže mať rôzne sfarbenie (modrá, čierna, hnedá). Používa sa najmä kvôli spoločenským podujatiam.

## Referencie

## Iné projekty

Kategória:Kozmetika
Armand Borel

**Armand Borel** (* 21. máj 1923, La Chaux-de-Fonds, Švajčiarsko - † 11. august 2003, Princeton, New Jersey, USA) bol švajčiarsky matematik. Zaoberal sa predovšetkým algebrickou geometriou, Lieovými grupami a bol jedným zo zakladateľov teórie lineárnych algebrických grúp. 

Bol členom skupiny Nicolas Bourbaki. Na otázky ohľadom príbuzenstva so známym matematikom Émile Borelom odpovedal striedavo, že je jeho synovec, a že nie sú v príbuzenskom vzťahu.

Kategória:Švajčiarski matematici
Kategória:Nicolas Bourbaki
Mascara

**Mascara** môže byť:
*francúzsky názov alžírskeho mesta Mu’askar
*maskara
*epizóda 9.série seriálu  C.S.I.: Kriminálka Las Vegas